बिजली विभाग की मनमानी के विरोध में दिया ज्ञापन
बिजली विभाग की मनमानी और कानून की आड़ में उपभोक्ताओं को प्रताड़ित करने का विरोध किया गया। आम आदमी पार्टी ने बुधवार मंदसौर सहित विभिन्न तहसील कार्यालयों पर प्रदर्शन कर ज्ञापन दिया। जिला संयोजक शिवशंकर सोलंकी ने बताया मंदसौर सहित शामगढ़, भानपुरा, सुवासरा, मल्हारगढ़ में विरोध प्रदर्शन हुआ। ज्ञापन में कहा कि प्रदेश में अन्य राज्यों की तुलना में तीन गुना ज्यादा महंगी बिजली दी जा रही है। इसके बाद भी नियामक आयोग ने एक बार फिर दाम बढ़ाने का प्रस्ताव तैयार किया है। यह आम आदमी के साथ अन्याय है। इस दौरान आप ने आपत्तियों पर लोगों के हस्ताक्षर कराए। यह आपत्ति नियामक आयोग को भेजी जाएगी। आप द्वारा आंदोलन के दूसरे चरण में 20 मार्च को विधानसभास्तर पर आंदोलन और प्रदर्शन होंगे। बुधवार को हुए आंदोलन में जिला सचिव विकास अग्रवाल, डॉ. प्रकाश परमार, यशवंत धाकड़, अर्पण पोरवाल, पंकज जैन, महेश बैरागी, सुधा कुर्मी, प्रीतम चंदवानी, सुरेश कछारा, राहुल प्रजापत, महेश डांगी सहित अन्य मौजूद थे।
hin_Deva hin_Deva